《题翘翠轩诗》
宋代·吴可

老木拔云苍翠起，新篁挟雨枝叶美。
下有数峰莓苔寒，先生俯仰一笑喜。
乘兴把书坐秋风，超然吐论飞长虹。
客星忽去璧月上，陶陶醉卧玻璃中。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。